Zizi Lambrino, prima sotie a regelui Carol al II-lea 


Ioana Maria Valentina Lambrino,a fost soţia regelui Carol al II-lea timp de cîteva luni, în perioada 

septembrie 1918-ianuarie 1919 ca o intamplare , ‘ 
Zizi si Carol au murit în acelaşi an,1953. „Rodul 
iubirii“ lor, Carol Mircea Grigore, nu a avut 
niciodată statut de ,, sange albastru“, cu toate că a 
fost recunoscut de Carol. 

Ioana Maria Valentina Lambrino s-a născut în anul 
1896 în localitatea Roman. Alintată încă din 
copilărie cu numele de „Zizi“, făcea parte dintr-o 
familie aristocrată, de origine greco-bizantină. 
Familia acesteia se trăgea din principii 
Brincoveanu şi era înrudită prin alianţă cu 
principele Alexandru loan Cuza. Tatăl ei, 
Constantin Lambrino, rudă cu generalul Alexandru 
Lambrino, a fost un apropiat al prim-ministrului 
Alexandru Marghiloman 2 

Atat fratele ei, Lulu, prieten cu principele Carol, 
cat şi membrii familiei Lambrino erau obişnuiţi ai 
casei regale Hohezollern de Singmaringen. Într-un 
manuscris de natură autobiografică, Ioana a 
declarat că avea cinci ani când l-a întalnit prima 
oară pe Carol. „Prinţul mi-a făcut o impresie 
profundă, fiindcă purta cizme mari ofiteresti, care 
scartaiau la fiecare pas. Pentru mine asta însemna 
culmea elegantei“, s-a destäinuit, în amintirile ei, 
Zizi Lambrino. Zizi a fost trimisă, pentru o bună 
educaţie, într-un pension din Franţa, de unde a 
revenit în Bucureşti, în anul 1910. A studiat,cu 
mult succes şi real talent belcanto şi pictura. În 
1913, în casa celui mai ,, parizian dintre 
germanofili“, liderul Partidului Conservator, 
Alexandru Marghiloman, Zizi l-a cunoscut pe 
viitorul iubit şi sot, Carol. Pe vremea aceea, principele avea 19 ani, iar Zizi 16 ani. 
În acea seară, în casa omului de stat Marghiloman, cei doi s-au simţit puternic 
atraşi unul de altul. Se pare că Zizi ar fi fost cea de-a doua „mare“ dragoste a lui 
Carol, după Elena Filitti, care, din motive obscure, a fost expulzată din ţară. 
Subliniem faptul că şi familia Filitti s-a implicat în viata sătenilor din jurul tirgului 
Roman, generalul Filitti având o vastă moşie în zona satelor Cuci, Cräiesti şi 
Bozieni. Cu toate că se întâlneşte zilnic, cu prinţul, Zizi, îi găseşte acestuia o 
droaie de cusururi. În primul rând, era un prost dansator, slab jucător de tenis şi 
călăreț nepriceput. În schimb, se arată şofer priceput şi expert în 

mecanică. Perioada studiilor lui Carol la Potsdam le-a întrerupt intimitatea, dar 
principele coresponda susţinut cu fratele lui Zizi, Lulu. În perioada 1914-1916, cei 
doi s-au aflat tot timpul împreună, legătura lor sentimentală sedimentându-se 
odată cu scurgerea ireversibilă a fiecărei secunde. Zizi pomeneşte, în scrierile sale, 
despre un grup de tineri care vâsleau în fiecare zi, pe un lac din capitală, „unde 

Carol, nesinchisindu-se de protocolul principiar, 
îşi plimba doamna gîndurilor trăgând la rame cu 
ardoare, mai abitir decît un gondolier venetian’. 
Carol se făcuse un tânăr tare atrăgător. Înalt, 
subțire, cu părul blond auriu, cu privirea 
vioaie...“. Cît despre Zizi, aceasta era micuță, 
suavă şi oacheşă, cu o figură nobilă, cu trăsături, 
fine, încântătoare. 

De frica războiului, Zizi şi mama se retrag în 
Moldova, la Tecuci, unde aveau prieteni şi ceva 
proprietăţi rămase după moartea tatălui său. Ca 
refugiată, Ioana (Zizi) s-a angajat infirmiera ca 
să îngrijească răniții de pe front, însă cu mintea 
era în altă parte, la iubitul ei Carol. Înaintarea 
germană, a silit-o să se refugieze în Iaşi, într-o 
modestă locuinţă apartinind familiei Lambrino”. 
Iarna a fost deosebit de grea în 1916, însă Zizi 
avea consolarea de a-l vedea, des, pe Carol. 
Acesta, curtenitor, o ducea în excursie cu 
maşina, jucau cărți şi îşi jurau credinţă veşnică. 
În corespondenţa pe care au purtat-o timp de 
câţiva ani, pentru Carol, Ioana Maria Valentina il 
alinta pe Carol, spunandu-i uneori Child sau 
Childy, iar mai tarziu, Boy, Boyky sau Boysky. | 
Ioana a păstrat toate scrisorile primite de la R 
Carol, ulterior acestea fiind strînse sub forma 
unui volum de memorii . În 1918, Carol scria iubitei sale, în limba franceză: „Orele pe care le petrec lîngă 
tine mi se par pline de duioşie, nespus de gingaşe. Asta mă susţine”. 
Apoi, în engleză, a adăugat: „Micuța mea scumpă, eşti atât de tandră şi- 
mi eşti tare dragă“. Tinerii erau vădit îndrăgostiţi, dar regele şi regina 
nu-şi dăduseră seama încă de elanul iubirii lor şi nu puteau percepe ca 
doi tineri să încalce regulile de etichetă ale casei regale. La un mare 
dineu în familie, Carol şi-a destăinuit limpede intenţia de a se căsători 
cu Zizi, declaraţie ce n-a fost pe placul familiei Hohenzollern de 
Singmaringen. Carol nu s-a gîndit nici o clipă la dificultăţile pe care 
această legătură i le creea şi nici de faptul că va renunţa de două ori la 
tron. Pe 21 iunie îi scria Ioanei: „Marele obstacol îl reprezintă 
chestiunea legală. Trebuie studiată sub toate aspectele“. În anul 1918, 
putin după armistițiul din Moldova, cei doi au hotărît să se 
căsătorească. Carol dă dovadă de o mare iresponsabilitate, abandonînd 
regimentul în care figura colonel şi, în ziua de 2 septembrie, cei doi 
trec, clandestin, graniţa Ucrainei, ocupată de trupele germane şi 
austriece”. Carol a fost recunoscut imediat de inamic, dar, fiind vlăstar 
al dinastiei Hohenzollern de Singmarigen, a fost lăsat în pace şi condus 
cu escortă la Odessa. La 31 august (13 septembrie pe stil vechi n.r.) în 
Catedrala Ortodoxă Pokrovska, a fost oficiată căsătoria de către preotul 
rus Saranski. Martori, conform uzantei, au fost aghiotantul lui Carol, un 
anume Serdici, şi un ofiţer german, rămas neidentificat. 

După un vis frumos materializat, a urmat din nefericire crunta şi perfida 
realitate. „Fericirea noastră n-a ţinut decît zece zile, zece zilişoare 

amärîte, rezumat al întregii mele vieţi, după care n-am mai avut parte decît de 
amărăciuni şi de dezamăgiri“, a scris în amintirile sale Zizi Lambrino. După 
scurt timp, pe 8 ianuarie 1919, Curtea de Apel Ilfov, în şedinţă secretă, 
anulează căsătoria, pe motiv că ea contravenea codului familiei regale. De 
altfel, acest lucru avea să fie confirmat şi mai târziu de istoriograful regelui 
Carol, Iosif Ludo care în paginile romanului „Regele Palaelibus“, povesteşte 
savuros întâlnirile fierbinţi din „alcovul regal“, întâlniri petrecute la ceas de 
noapte. Este aproape sigur că principele a mai avut un copil, cu o altă femeie, în 
anul 1918, anul căsătoriei sale, dar, deşi copilul fusese conceput înaintea unirii 
legale cu Ioana, se pare că nu 1-a pomenit nimic, niciodată, despre aceasta 
secretă poveste de dragoste. Ioana Maria Valentina Lambrino şi prinţul Carol, 
chiar dacă s-au iubit cu adevărat, fapt susţinut de lungile şi pătimaşele declaraţii 
din ,,misivele“ de dragoste, au fost tot timpul înconjurați de „hienele“ care au 
țesut intrigi pentru a o scoate din familia regală pe Zizi. Ca un paradox sau ca 
„datul sorții“, ambii protagonişti ai unei mult mediatizate şi contestate căsătorii 
fulgerătoare şi ai unei iubiri fierbinţi au decedat în acelaşi an, 1953, Carol în Portugalia şi Zizi în Franţa. 
Dragostea curată a celor doi tineri a fost tratată, de către 
Constantin Argetoianu, cel mai cinic memorialist român, în 
deradere. „Aproape cât a ţinut Ministerul Averescu, am avut să ne 
distrăm cu afacerea Carol - Zizi Lambrino, chiar şi după ce 
prinţul s-a logodit şi apoi căsătorit cu Principesa Elena ?. A trebuit 
să mai împăcăm legitimile pretenţii ale soției abandonate. Prin 
biletele ea a izbutit să amintească junelui şovăitor că era soţia lui 
si că-l avea la mână prin scrisorile ce-i adresase. Regina mi-a 
mărturisit, mai tîrziu, că nenorocirea băieţilor ei era spiritul lor de 
onoare familială, atât de dezvoltat, încât se credeau obligaţi să-şi 
ţină cuvîntul dat oricărei patachine. Patima lui se stinsese 
aproape, dar rămăsese jurământul lui dat şi scrisorile. Să rămână 
cu Zizi în braţe, cu orice risc, tristă perspectivă, căci omul era şi 
ambițios? Să plece să facă ocolul pămîntului, renuntind la femeie 
si copil, cum raminea cu promisiunea? Dilema era dureroasă şi ca 
să scape de încurcătură, Prinţul nostru a hotărît să se sinucidă. S-a 
încuiat în odaie şi şi-a tras o lovitură de revolver în pulpă, dar nu 
prea adîncă, să nu sîngereze şi să păteze covorul“, a persiflat 
legătura celor doi Constantin Argetoianu. În anul 1920, pe 8 ; 
ianuarie, din fructul iubirii năvalnice dintre Carol si loana Maria Nat a ; 

Valentina Lambrino s-a näscut Carol Mircea Grigore, copil pe 
care prinţul l-a recunoscut totdeauna, deşi acesta n-a putut profita, 

niciodată, de statutul său de urmaş la tron sau prinţ. După căsătoria LEE 
printului Carol cu printesa Elena a Greciei, sub presiunea autoritätilor, 
Zizi s-a stabilit în Franţa, într-o vilă cumpărată, special, pentru ea, la 
Neuilly“. Familia regală i-a asigurat o rentă lunară de 110.000 de franci 
francezi. Câţiva ani mai tîrziu, după ce Carol a renunţat pentru a doua 
oară la tron, de data aceasta pentru Elena Lupescu (moldoveancă din Iaşi), 
Ioana Lambrino l-a acţionat în justiţie, însă fără succes’. În deceniul în 
care Carol al II-lea a fost rege, Serviciul Secret Român a tinut-o sub o 
strânsă supraveghere. După 23 august 1944, nu a mai prezentat nici un 
interes pentru structurile informative din România. Zizi Lambrino a murit, 
uitată complet de familia Hohenzollern, la 27 martie 1953, la Neuilly. 

